Ευξεινούπολη Θεσσαλονίκης

Η Ευξεινούπολη είναι συνοικισμός της Ευκαρπίας του Δήμου Παύλου Μελά και ανεπίσημα του Ευόσμου. Αποτελεί άμεση συνέχεια της Νικόπολης. Ο πληθυσμός της Ευξεινούπολης είναι περίπου 2.500 άτομα, όλοι ομογενείς παλιννοστούντες από τις χώρες της Ε.Σ.Σ.Δ., οι οποίοι έφυγαν σχεδόν μαζικά από εκεί γύρω στο 1990. Τοποθεσία Συνορεύει βόρεια με το Ωραιόκαστρο, δυτικά με τον Εύοσμο και νότια με την Νικόπολη Σταυρούπολης και τους Ανθόκηπους Πολίχνης. Ιστορία Η περιοχή αποτελούσε τμήμα της αγροτικής περιοχής Μαυρωχώματα. Γύρω στο 1965 η περιοχή χαρακτηρίστηκε ως βιομηχανική ζώνη χαμηλής όχλησης και ξεκίνησαν να δραστηριοποιούνται βιομηχανίες, μεταξύ των οποίων η βιομηχανία αλλαντικών ΠΑΣΣΙΑΣ και βιομηχανία φυτοφαρμάκων ΔΙΑΝΑ, βιοτεχνίες και καπνομάγαζα. Σήμερα η βιομηχανική δραστηριότητα είναι ελάχιστη. Στις αρχές της δεκαετίας του 1990 ξεκίνησαν να δομούνται οι πρώτες αυθαίρετες κατοικίες. Στην περιοχή εγκαταστάθηκαν μαζικά Πόντιοι ομογενείς από την πρώην ΕΣΣΔ, κτίζοντας τις οικίες τους σε ιδιόκτητες εκτάσεις. Στην Εξεινούπολη εδρεύουν δύο ναοί. Ο ιερός ναός Αγίου Σεραφείμ του Σαρώφ και ο ιερός ναός Παναγιάς Γιατρίσσας (ΓΟΧ) Σήμερα Η Ευξεινούπολη είναι μια από τις πιο υποβαθμισμένες περιοχές στη Θεσσαλονίκη. Στην περιοχή δεν υπάρχει δίκτυο όμβριων υδάτων και ύδρευσης της ΕΥΑΘ. Η Ευξεινούπολη υδροδοτείται από ιδιωτική εταιρεία που αντλεί νερό από γεώτρηση νότια της Νικόπολης. Συγκοινωνίες Ο ΟΑΣΘ και τα Κ.Τ.Ε.Λ. Θεσσαλονικής εξυπηρετούν την περιοχή με τις γραμμές: 34 και 34Α (μετάβαση) 43 (μετάβαση και επιστροφή) 27 (μετάβαση) 55Ρ (μετάβαση και επιστροφή) Οι μαθητές (νηπιαγωγείο και δημοτικό) μεταφέρονται, με μισθωμένα λεωφορεία της Περιφέρειας Θεσσαλονίκης στην Ευκαρπία και τη Σταυρούπολη. Παραπομπές